เสียงหัวใจเรียกร้อง ทูลกระหม่อมฯ หวนคืนจอแก้ว
พร้อมเดินหน้าลุยเต็มที่แล้ว สำหรับ ,ดาวหลงฟ้า ภูผาสีเงิน, ละครฟอร์มใหญ่เรื่องแรกฝีมือผู้จัดรุ่นใหม่ค่ายกันตนา ,สตางค์-ดิษย์ลดา ดิษยนันทน์, จะออกอากาศทางช่อง 3 HD ปีหน้า โดยความคืบหน้าล่าสุด ,ทูลกระหม่อมหญิงอุบลรัตน ราชกัญญา สิริวัฒนาพรรณวดี, ทรงฉลองพระองค์ในชุดตามคาแร็กเตอร์บท ,อัมราภาชินี, แห่งซามาร์ ปรากฏโฉมให้สื่อมวลชนได้ตะลึง พร้อมประทานสัมภาษณ์ถึงการหวนคืนจอแก้วอีกครั้ง,เหตุใดทูลกระหม่อมฯทรงรับเล่นละครเรื่อง นี้เพคะ?, ถึงเวลาแล้วที่จะกลับมาแสดงละครซักที เพราะทำงานอย่างอื่นมาเยอะ ก็รู้สึกจำเจ งานประจำก็จำเจอยู่ เมื่อก่อนเคยเล่นละครกับกันตนา 2 เรื่อง ผ่านมานานก็คิดถึง พอกันตนาชวนให้เล่นเรื่อง ,ดาว หลงฟ้า ภูผาสีเงิน, เลยคิดว่าจะลองอีกสักครั้ง ได้ร่วมงานกับกันตนารู้สึกดีใจ เพราะปลอดภัย สบายๆ สนุก ทำงานได้อย่างสบายใจ ,บทบาทของทูลกระหม่อมฯในเรื่องนี้เข้มข้นขนาดไหน?, รับบทอัมราภาชินี เป็นแม่ของนางเอก เป็นคนไทยที่พบรักกับกษัตริย์ซามาร์ มีธิดาคือเจ้าหญิงจัสมิน ที่ค่อนข้างเครียดเพราะไม่มีอิสระ พอโตขึ้นอยากออกไปดูโลกกว้าง และไปเที่ยวเมืองไทย จึงหาทางหนีออกจากวัง เดินทางไปเมืองไทย แต่ต้องเจอผู้ร้ายและอันตรายต่างๆ เราก็ตามไปช่วยลูกจากผู้ร้าย เพราะรักลูกมาก เป็นเรื่องราวการผจญภัยของเจ้าหญิงจัสมินและพระมารดา ,ทรงมีพระภารกิจมากมาย แบ่งเวลาอย่างไรให้ลงตัว?, เราพูดเสมอกับเด็กๆ ทูบีนัมเบอร์วันว่า ต้องรู้จักแบ่งเวลาให้เป็น ถ้าใช้เวลาให้เป็นประโยชน์ ก็จะสามารถทำอะไรได้เยอะแยะ และได้เปรียบคนอื่น ด้วย รวมถึงต้องรู้จักแบ่งอารมณ์ตัวเอง อยู่ตรงนี้ บทบาทนี้ก็อารมณ์นึง พอไปอยู่อีกบทบาทก็อีกอารมณ์นึง ,ในฐานะไอดอลเด็กรุ่นใหม่ ทรงอยากฝากอะไรถึงเยาวชนไทยบ้าง?, ดีใจที่โครงการทูบีนัมเบอร์วันประสบความสำเร็จ เพราะปัญหายาเสพติดเป็นปัญหาแก้ยาก แต่เราก็พยายามที่จะแก้ แล้วตอนนี้ก็ประสบความสำเร็จในระดับหนึ่ง มีสมาชิกกว่า 30 ล้านคนแล้ว สามารถช่วยเด็กและเยาวชนให้เปลี่ยนค่านิยม หันมาใช้เวลาว่างให้เป็นประโยชน์ สร้างคนรุ่นใหม่ให้มีใจกว้างช่วยเหลือสังคมมากขึ้น หวังว่าสมาชิกเยาวชนทูบีนัมเบอร์วันจะพัฒนาเป็นอนาคตของชาติ และนำพาประเทศชาติไปข้างหน้าแบบไม่สะดุด.
โดยความคืบหน้าล่าสุด ทูลกระหม่อมหญิงอุบลรัตน ราชกัญญา สิริวัฒนาพรรณวดี ทรงฉลองพระองค์ในชุดตามคาแร็กเตอร์บท อัมราภาชินี แห่งซามาร์ ปรากฏโฉมให้สื่อมวลชนได้ตะลึง พร้อมประทานสัมภาษณ์ถึงการหวนคืนจอแก้วอีกครั้ง
ข่าวบันเทิง,ทูลกระหม่อมหญิง,ดาวหลงฟ้า ภูผาสีเงิน,กันตนา,สตางค์ ดิษย์ลดา ดิษยนันทน์,สตางค์ ดิษย์ลดา,ช่อง 3,อัมราภาชินี,คาแร็กเตอร์,ประทานสัมภาษณ์,ข่าว,ไทยรัฐออนไลน์